আরিয়ার্ন টিটমাস

আরিয়ার্ন এলিজাবেথ টিটমাস  (জন্ম ৭ই সেপ্টেম্বর ২০০০) একজন অস্ট্রেলিয়ান সাঁতারু । তিনি মহিলাদের ৪০০-মিটার ফ্রিস্টাইলে বর্তমান অলিম্পিক চ্যাম্পিয়ন, ২০২০ গ্রীষ্মকালীন অলিম্পিক এবং ২০২৪ গ্রীষ্মকালীন অলিম্পিকে জিতেছেন এবং দীর্ঘ কোর্স ২০০-মিটার ফ্রিস্টাইল এবং ৪০০-মিটার ফ্রিস্টাইল ইভেন্টে বিশ্ব রেকর্ডধারী । ২০১৯ এবং ২০২০ সালে, তিনি আন্তর্জাতিক সাঁতার লীগে ক্যালি কনডরসের হয়ে প্রতিনিধিত্ব করেছেন।

পটভূমি 
২০১৫ সালে, টিটমাস, বাবা স্টিভ টিটমাস সহ তাদের পরিবার, বা, উন্নত প্রশিক্ষণের জন্য তাসমানিয়া থেকে কুইন্সল্যান্ডে চলে আসেন।  তিনি সেন্ট প্যাট্রিক কলেজ লন্সেস্টন  এবং ব্রিসবেনের সেন্ট পিটার লুথেরান কলেজে মাধ্যমিক স্তরে পড়াশোনা করেছেন।  তিনি প্রথমে লন্সেস্টন লিজার অ্যান্ড অ্যাকুয়াটিক সেন্টারে সাঁতারু হিসেবে প্রশিক্ষণ নেন। টিটমাসকে ডিন বক্সাল প্রশিক্ষণ দিয়েছেন, যিনি পূর্বে স্টেফানি রাইস এবং লিজেল জোন্সের প্রশিক্ষক ছিলেন।

কর্মজীবন 
মার্কিন যুক্তরাষ্ট্রের হাওয়াইতে আগস্টে অনুষ্ঠিত ২০১৬ সালের জুনিয়র প্যান প্যাসিফিক সুইমিং চ্যাম্পিয়নশিপে, টিটমাস ৪ × ২০০ মিটার ফ্রিস্টাইল রিলেতে রৌপ্য পদক জিতেছিলেন, তারা ৮:০৫.৪৩ সময় নিয়েছিলেন, সেখানে রিলের লিড-অফ লেগে টিটমাস সময় নেন ২:০০.১৩, এবং ৪০০ মিটার ফ্রিস্টাইলে ৪:০৯.৮১ সময়ের নিয়ে একটি ব্রোঞ্জ পদক পান, যা চীনের স্বর্ণপদক বিজয়ী লি বিংজির চেয়ে ২.২৯ সেকেন্ড কম ছিল।

টিটমাস ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ২০০-মিটার ফ্রিস্টাইল ইভেন্টে প্রতিদ্বন্দ্বিতা করে ১৭ তম স্থানে শেষ করেন। 

২০১৮ কমনওয়েলথ গেমসে, টিটমাস  ৪০০ মিটার ফ্রিস্টাইল, ৮০০ মিটার ফ্রিস্টাইল এবং ৪ x ২০০-মিটার ফ্রিস্টাইল রিলেতে তিনটি স্বর্ণপদক জিতেছেন। তিনি ২০০ মিটার ফ্রিস্টাইলেও রৌপ্য পদক জিতেছেন।

১৪ ডিসেম্বর ২০১৮-এ,  ২০১৮ ফিনা ওয়ার্ল্ড সুইমিং চ্যাম্পিয়নশিপে মহিলাদের শর্ট কোর্স ৪০০-মিটার ফ্রিস্টাইল বিভাগে ৩:৫৩.৯২ সময় নিয়ে স্বর্ণপদক জেতেন এবং একটি নতুন বিশ্ব রেকর্ড করেন ও ওয়াং জিয়ানজিয়াহের করা দুই মাসের রেকর্ড ভাঙ্গেন (০.০৫ সেকেন্ড কম সময় নেন টিট্মাস) । তিনি এই প্রতিযোগিতায় ২০০ মিটার ফ্রিস্টাইলে আরও একটি স্বর্ণপদক এবং রিলে ইভেন্টে দুটি ব্রোঞ্জ পদক জিতেছেন।

দক্ষিণ কোরিয়ার গুয়াংজুতে ২০১৯ ওয়ার্ল্ড অ্যাকুয়াটিক্স চ্যাম্পিয়নশিপে অস্ট্রেলিয়ার প্রতিনিধিত্ব করার জন্য ২৭ জন সাঁতারুদের একজন হিসেবে টিটমাসকে নির্বাচিত করা হয়েছিল। মহিলাদের ৪০০-মিটার ফ্রিস্টাইলে তিনি হিটে দ্বিতীয় স্থান অর্জন করেন, এবং ফাইনালে ৩:৫৮.৭৬ সময় নিয়ে ওশেনিয়া রেকর্ড ভেঙে তিনি স্বর্ণপদক জেতেন। তিনি আমেরিকান সাঁতারু কেটি লেডেকির থেকে পুরো সেকেন্ড এগিয়ে ছিলেন।  ৪ × ২০০ মিটার ফ্রিস্টাইল রিলেতে অস্ট্রেলিয়ান দল ৭:৪১.৫০ সময় করে বিশ্ব রেকর্ড ভেঙেছে, যেই বিভাগে টিটমাস প্রথম লেগে অংশগ্রহণ করেন  ।

২০১৯ সালে, টিটমাস উদ্বোধনী ইন্টারন্যাশনাল সুইমিং লীগের সদস্য ছিলেন, যেখানে তিনি  ক্যালি কনডরসের হয়ে প্রতিনিধিত্ব করেন। ডিসেম্বরে  লাস ভেগাস, নেভাদাতে ফাইনাল ম্যাচে তৃতীয় স্থানে শেষ করেছিলেন। টিটমাস ফাইনাল সহ পুরো মৌসুমে ৪০০-মিটার ফ্রিস্টাইল অনেকবার জিতেছেন। 

২০২১ সালে, টোকিওতে ২০২০ গ্রীষ্মকালীন অলিম্পিকে টিটমাস অস্ট্রেলিয়ার জন্য দুটি স্বর্ণপদক জিতেছিলেন। ৪০০-মিটার ফ্রিস্টাইল ফাইনালে ৩:৫৬.৬৯ সময় নিয়ে, তিনি বিশ্ব রেকর্ডধারী লেডেকিকে এক সেকেন্ডেরও কম সময়ে পরাজিত করেন।  ২০০-মিটার ফ্রিস্টাইল ফাইনালে ১:৫৩.৫০ সময়ে নতুন অলিম্পিক রেকর্ড করেন, তিনি রেসের বেশিরভাগ সময়ে হংকংয়ের সিওবান হাউহেই থেকে পিছিয়ে ছিলেন, কিন্তু তারপরে শেষ ল্যাপে আপ্রাণ চেষ্টা করে স্বর্ণপদক ছিনিয়ে নেন। ৮০০-মিটার ফ্রিস্টাইল ফাইনালে টিটমাস একটি রৌপ্য পদক জিতেছেন, এইবারে তিনি কেটি লেডেকির থেকে ১.২৬ সেকেন্ডে পিছিয়ে ছিলেন।  এছাড়াও টিটমাস রিলে দলে অংশগ্রহণ করেছিলেন এবং তারা ৪ × ২০০ মিটার মহিলাদের ফ্রিস্টাইল রিলেতে ব্রোঞ্জ জিতেছিলেন, চীন এবং মার্কিন যুক্তরাষ্ট্র যথাক্রমে সোনা ও রুপো জেতে। 

২০২২ সালের মে মাসে অস্ট্রেলিয়ান সুইমিং চ্যাম্পিয়নশিপে, টিটমাস ৩:৫৬.৪০ সময়ের সাথে দীর্ঘ কোর্স ৪০০-মিটার ফ্রিস্টাইলে একটি নতুন বিশ্ব রেকর্ড স্থাপন করে, ২০১৬ সালের কেটি  লেডেকির করা ৩:৫৬.৪৬ এর আগের রেকর্ডটি ভেঙে।    তিনি .২০২৩ সালে সামার ম্যাকিনটোশের কাছে রেকর্ডটি হারান, ২০২৩ ওয়ার্ল্ড অ্যাকুয়াটিক্স চ্যাম্পিয়নশিপে ৩:৫৫.৩৮ সময়ের সাথে এটি পুনরুদ্ধার করেন। 

২০২৪ সালের জুন মাসে অস্ট্রেলিয়ান সাঁতারের ট্রায়ালে, টিটমাস ১:৫২.২৩ সময়ের সাথে দীর্ঘ কোর্স ২০০-মিটার ফ্রিস্টাইলে একটি নতুন বিশ্ব রেকর্ড গড়েন, যা ২০২৩ সালে মলি ও'ক্যালাগানের ১:৫২.৮৫ এর আগের রেকর্ডটি ভেঙে ফেলে। 

২০২৪ প্যারিস অলিম্পিকে, টিটমাস মহিলাদের ৪ ০০মিটার ফ্রিস্টাইলে সোনা জিতেছেন, কানাডিয়ান সামার ম্যাকিনটোশ এবং আমেরিকান কেটি লেডেকিকে পিছনে ফেলে।

গুরুত্বপূর্ণ চ্যাম্পিয়নশিপের ফলাফল

ক্যারিয়ার সেরা সময়

লং কোর্স মিটার (৫০ মিটার পুল)

শর্ট কোর্স মিটার (২৫ মিটার পুল)

বিশ্ব রেকর্ড

দীর্ঘ কোর্স মিটার 

বিভক্ত 1:54.27 (1ম পা); ম্যাডিসন উইলসন (২য় পা), ব্রায়ানা থ্রোসেল (তৃতীয় পা), এমা ম্যাককিওন (৪র্থ পা) এর সাথে</br>বিভক্ত 1:52.82 (4র্থ পা); ম্যাডিসন উইলসন (প্রথম পা), কিয়াহ মেলভারটন (২য় পা), মলি ও'ক্যালাগান (তৃতীয় পা) এর সাথে</br>বিভক্ত 1:52.41 (4র্থ পা); মলি ও'ক্যালাগান (প্রথম পা), শায়না জ্যাক (২য় পা), ব্রায়ানা থ্রোসেল (তৃতীয় পা) এর সাথে

শর্ট কোর্স মিটার

অলিম্পিক রেকর্ড

দীর্ঘ কোর্স মিটার

পুরস্কার ও সম্মাননা 

 সুইমিং অস্ট্রেলিয়া, বছরের সেরা সাঁতারু: ২০১৯
 সুইমিং অস্ট্রেলিয়া, শর্ট-কোর্সে বছরের সেরা সাঁতারু: ২০১৯
 সুইমিং অস্ট্রেলিয়া, প্যাট্রনস অ্যাওয়ার্ড: ২০১৯
 সুইমসোয়াম, শীর্ষ ১০০ (মহিলা): ২০২১ (#১০)  ২০২২ (#৩) 
 Olympics.com, সেরা ৫টি মুহূর্ত: ২০২০ গ্রীষ্মকালীন অলিম্পিকে সাঁতার কাটা (#১) 
 মেডেল অফ দ্য অর্ডার অফ অস্ট্রেলিয়া, ২০২২
 ব্রেকথ্রু অফ দ্য ইয়ার লরেউস ওয়ার্ল্ড স্পোর্টস অ্যাওয়ার্ডের জন্য মনোনীত : ২০২২
 লন্সেস্টন সিটি কাউন্সিলের নাম অ্যাকুয়াটিক সেন্টার প্রতিযোগিতা পুল - আরিয়ান টিটমাস প্রতিযোগিতা পুল। 
 শিল্পী জোশ ফোলি দ্বারা লন্সেস্টন অ্যাকুয়াটিক সেন্টারে নাইকি কমিশনের বড় ম্যুরাল।

তথ্যসূত্র

বহিঃসংযোগ 
 

২১শ শতাব্দীর অস্ট্রেলীয় মহিলা ক্রীড়াবিদ
লন্সেস্টন, তাসমানিয়ার ক্রীড়াবিদ
কমনওয়েলথ গেমসে রৌপ্যপদক বিজয়ী অস্ট্রেলীয়
কমনওয়েলথ গেমসে স্বর্ণপদক বিজয়ী অস্ট্রেলীয়
কমনওয়েলথ গেমসে অস্ট্রেলীয় প্রতিযোগী
২০২৪ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
২০২৪ গ্রীষ্মকালীন অলিম্পিকের সাঁতারু
২০২০ গ্রীষ্মকালীন অলিম্পিকের সাঁতারু
অলিম্পিকের সাঁতারে স্বর্ণপদক বিজয়ী
অলিম্পিক ব্রোঞ্জপদক বিজয়ী অস্ট্রেলীয়
অলিম্পিক রৌপ্যপদক বিজয়ী অস্ট্রেলীয়
অলিম্পিক স্বর্ণপদক বিজয়ী অস্ট্রেলীয়
অস্ট্রেলিয়ার অলিম্পিক সাঁতারু
অস্ট্রেলিয়ার মেডেল অব দি অর্ডার গ্রহীতা
সাঁতারে বিশ্বরেকর্ডধারী
সাঁতারে বিশ্ব সাঁতার প্রতিযোগিতার পদক বিজয়ী
অস্ট্রেলীয় মহিলা ফ্রিস্টাইল সাঁতারু
জীবিত ব্যক্তি
২০০০-এ জন্ম
উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ